ভারতীয় রিজার্ভ ব্যাংক
প্রথম বিশ্বযুদ্ধের পর অর্থনৈতিক সমস্যার মোকাবিলায় ১৯৩৫ সালে কেন্দ্রীয় ব্যাঙ্ক স্থাপিত হয়। ভারতীয় কেন্দ্রীয় ব্যাঙ্ক স্থাপিত হয়েছিল হিলটন ইয়াং কমিশনের সুপারিশ ক্রমে। ১৯২৬ সালে উক্ত কমিশন রিপোর্ট জমা দিলেও, ব্যাঙ্ক প্রতিষ্ঠিত হতে আরও নয় বছর সময় লাগে। ভারতীয় রিজার্ভ ব্যাংকের প্রস্তাবনায় (Preamble) ব্যাঙ্কনোট প্রচলন নিয়ন্ত্রণ, ভারতের আর্থিক স্থিতাবস্থায় বজায় রাখার স্বার্থে মজুত অর্থ রক্ষা এবং দেশের স্বার্থে মুদ্রা ও ঋণব্যবস্থা নিয়ন্ত্রণে রিজার্ভ ব্যাঙ্কের প্রধান কাজ বলে উল্লেখ করা হয়েছে। রিজার্ভ ব্যাঙ্কের কেন্দ্রীয় কার্যালয় প্রথমে বাংলার কলকাতায় স্থাপন করা হলেও ১৯৩৭ সালে তা স্থায়ীভাবে বোম্বাইতে (অধুনা মুম্বই) স্থানান্তরিত করা হয়। ব্রহ্মদেশে জাপানি আগ্রাসনের পূর্বে এবং পরে ১৯৪৭ সালের এপ্রিল মাস পর্যন্ত রিজার্ভ ব্যাংক ব্রহ্মদেশের কেন্দ্রীয় ব্যাংক হিসেবেও কাজ করেছে। উল্লেখ্য, ১৯৩৭ সালেই ব্রহ্মদেশকে ভারত থেকে বিচ্ছিন্ন করা হয়। ১৯৪৮ সালের জুন মাসে স্টেট ব্যাংক অফ পাকিস্তান কার্যকরী হওয়ার আগে পর্যন্ত ভারতীয় রিজার্ভ ব্যাঙ্ক পাকিস্তানের কেন্দ্রীয় ব্যাঙ্কের কাজও করেছে। শেয়ারহোল্ডারের ব্যাঙ্ক হিসেবে প্রতিষ্ঠিত হলেও ১৯৪৯ সালে রাষ্ট্রায়ত্ত্বকরণের পর ভারতীয় রিজার্ভ ব্যাঙ্কের কর্তৃত্ব সম্পূর্ণতই ভারত সরকারের হাতে চলে যায়।
নাশিক বিমানবন্দর
নাশিক বিমানবন্দর (পূর্ব নাম ওজার বিমানবন্দর) (আইএটিএ: আইএসকে, আইসিএও: ভ্যোজ) ভারতের মহারাষ্ট্র রাজ্যের নাশিক শহরের থেকে ১৫ কিলোমিটার (৯.৩ মাইল) উত্তর-পূর্বের ওজার এলাকায় অবস্থিত। এটি হিন্দুস্তান এয়ারোনটিক্স লিমিটেডের মালিকানাধীন, যারা প্রধানত বিমানবন্দরটি ব্যবহার করে ভারতীয় সশস্ত্র বাহিনীর জন্য বিকাশ, পরীক্ষা এবং বিমান তৈরি করতে। এটি ভারতীয় বায়ু বাহিনীর একটি রক্ষণাবেক্ষণ ঘাঁটি এবং বিস্তৃত বাণিজ্যিক মালবাহী পরিষেবা প্রদান করে। ৩ মার্চ, ২০১৪ সালে একটি নতুন যাত্রী টার্মিনাল উদ্বোধন করা হয় বিমানবন্দরটিতে।